open-index/open-wikipedia-markdown huggingface dataset:
อุลตร้าแมน เอลิท

**อุลตร้าแมนเอลิท**  (; ) เป็นหนึ่งในตัวละครจากซีรีส์ **โปรเจกต์อุลตร้าแมน**  ปรากฏตัวครั้งแรกในละครเวที "อุลตร้าแมน ไลฟ์โชว์ โฟร์ดี" (Ultraman Live Show 4D) เมษายาน พ.ศ. 2547 ที่ อิมแพค อารีน่า เมืองทองธานี

## ลักษณะสำคัญ
เอลิท เป็นอุลตร้าแมนคนใหม่ ผู้ที่ปรับความสมดุลระหว่างมนุษย์และจุลชีวิต เอลิทสามารถเคลื่อนไหว ทุกมิติได้เร็วที่สุดในกลุ่มพี่น้องอุลตร้า ดวงตาและลวดลายแลดูคล้ายเสื้อเกราะ บริเวณหน้าอกของเอลิทดูมีเอกลักษณ์ที่แตกต่างจากพี่น้องอุลตร้าคนอื่น จุดกำเนิดของอุลตร้าแมนเอลิท มีความเกี่ยวพันกับพี่น้องอุลตร้า และภารกิจรักษาสมดุลเหล่าธรรมชาติและจักรวาล

## ข้อมูลจำเพาะ
* **ชื่อ** : อุลตร้าแมนเอลิท 
* **สัญชาติ** : ไทย + ชาวดาว M-78
* **ความสูง** : 42 เมตร
* **น้ำหนัก** : 42,000 ตัน
* **อายุ** : 2,400 ปี

## ข้อมูลเพิ่มเติม
* ที่มาของดวงตา **อุลตร้าแมนเอลิท** ได้แรงบันดาลใจในการออกแบบจากไฟหน้ารถยนต์ ยี่ห้อหนึ่ง

ม
หมวดหมู่:ละครเวที
ตำบลบางกุ้ง

**ตำบลบางกุ้ง** อาจหมายถึง
* **[[ตำบลบางกุ้ง (อำเภอห้วยยอด)|ตำบลบางกุ้ง]]** อำเภอห้วยยอด จังหวัดตรัง
* **[[ตำบลบางกุ้ง (อำเภอศรีมหาโพธิ)|ตำบลบางกุ้ง]]** อำเภอศรีมหาโพธิ จังหวัดปราจีนบุรี
* **[[ตำบลบางกุ้ง (อำเภอบางคนที)|ตำบลบางกุ้ง]]** อำเภอบางคนที จังหวัดสมุทรสงคราม
* **[[ตำบลบางกุ้ง (อำเภอเมืองสุพรรณบุรี)|ตำบลบางกุ้ง]]** อำเภอเมืองสุพรรณบุรี จังหวัดสุพรรณบุรี
* **[[ตำบลบางกุ้ง (อำเภอเมืองสุราษฎร์ธานี)|ตำบลบางกุ้ง]]** อำเภอเมืองสุราษฎร์ธานี จังหวัดสุราษฎร์ธานี
พระครูสุดานุโยค (สุข สุจิตโต)

**หลวงพ่อสุข วัดบันไดทอง** (24 กุมภาพันธ์ พ.ศ. 2440 -  9 ตุลาคม พ.ศ. 2518) เป็นพระคณาจารย์อีกรูปหนึ่ง เป็นผู้มีเมตตาสูง ท่านเป็นศิษย์เอกของหลวงพ่อหนึ่ง วัดห้วยโรง เพชรบุรี ท่านจึงมีวิทยาคมไม่แพ้เกจิอาจารย์อื่น ๆ  ในรุ่นราวคราวเดียวกับท่านเป็นที่เคราพนับถือของชาวบ้านในถิ่นนั้นตลอดจนถิ่นอื่น ๆ เป็นอันมาก วัตถุมงคลของท่าน สร้างไว้ ก็มีเหรียญ พระปรกใบมะขาม และลูกอม ดีทางเมตตาและป้องกันภัยอันตรายต่าง ๆ
## ประวัติ
ท่านมีนามเดิมว่า ทองสุข กลิ่นนาค  เกิดเมื่อวันที่ 24 กุมภาพันธ์ พ.ศ. 2440  ที่บ้านหมู่ที่ 2 ตำบลห้วยโรง อำเภอเขาย้อย จังหวัดเพชรบุรี บิดามารดามีอาชีพทำนา อุปสมบทเมื่อปี พ.ศ. 2464 ที่วัดห้วยโรง อำเภอเขาย้อย จังหวัดเพชรบุรี โดยมีพระอธิการหนึ่ง วัดห้วยโรง เป็นพระอุปัชฌาย์ พระอาจารย์นิ่ม เป็นพระกรรมวาจาจารย์ พระอาจารย์เซ่ง เป็นพระอนุสาวนาจารย์ ได้รับฉายาว่า **สุจิตโต** ในระหว่างที่เป็นพระได้ศึกษาวิชาอักขระขอมจนแตกฉาน ต่อมาจึงได้ไปจำพรรษาอยู่ที่วัดบันไดทอง อำเภอเมือง จังหวัดเพชรบุรี พ.ศ. 2479 ได้รับแต่งตั้งให้เป็นเจ้าอาวาส และได้รับสมณศักดิ์ต่าง ๆ มากมาย ดังนี้ เป็นพระครูชั้นประทวน เป็นเจ้าคณะตำบล เป็นพระครูสุตานโยค และเป็นพระอุปัชฌาย์ ตามลำดับ 
## สมณศักดิ์
* พ.ศ. 2478  - ท่านได้รักษาการเจ้าอาวาสวัดบันไดทอง หลวงปู่เต็ง มรณภาพ 
* พ.ศ. 2479  - ท่านได้รับตำแหน่งเจ้าอาวาสวัดบันไดทอง
* พ.ศ. 2482  - ได้รับการแต่งตั้งเป็น **พระครูชั้นประทวน**
* พ.ศ. 2492  - ได้รับการแต่งตั้งเป็นพระครูสัญญาบัตรชั้นตรี ในนาม พระครูสุดาโยค
* พ.ศ. 2509  - ได้เลื่อนสมณศักดิ์เป็นพระครูสัญญาบัตรชั้นโท
* พ.ศ. 2516  - ได้เลื่อนสมณศักดิ์เป็น พระครูสัญญาบัตรชั้นเอก
ได้ศึกษาวิชากับหลวงพ่อหนึ่ง วัดห้วยโรง พระเกจิอาจารย์ชื่อดังที่มีวิทยาคมสูงรูปหนึ่งในสมัยนั้น หลวงพ่อหนึ่งท่านมีของดีหลายอย่าง เช่น ลูกอม ตะกรุด เหรียญ ผ้ายันต์ เสื้อยันต์ เป็นต้น  หลวงพ่อสุขจึงได้รับการถ่ายทอดวิชาเหล่านี้เอาไว้ทั้งหมด ต่อมาท่านได้สร้างเหรียญและลูกอมขึ้นมาเช่นเดียวกับอาจารย์ของท่าน หลวงพ่อสุขท่านเป็นพระแท้ที่ควรได้รับการเทิดทูนว่าเป็นพระแท้ที่ควรแก่การเทิดทูน ด้วยความเคร่งครัดต่อพระธรรมวินัย เปี่ยมด้วยเมตตาอย่างสูง โดยให้ความอนุเคราะห์แก่ผู้คนทั่วไปเสมอมา ทำการปกครองวัดบันไดทองจนก้าวหน้า เจริญยิ่งขึ้น เป็นที่ศรัทธาของประชาชนและเกิดผลดีต่อศาสนา ท่านถึงแก่มรณภาพเมื่อวันที่ 9 ตุลาคม พ.ศ. 2518  
## อ้างอิง

หมวดหมู่:บุคคลจากอำเภอเขาย้อย
หมวดหมู่:ภิกษุชาวไทย
หมวดหมู่:เกจิอาจารย์สายเพชรบุรี
หมวดหมู่:พระครูสัญญาบัตร
ตำบลนาหนองทุ่ม

**ตำบลนาหนองทุ่ม** อาจหมายถึง
* **[[ตำบลนาหนองทุ่ม (อำเภอชุมแพ)|ตำบลนาหนองทุ่ม]]** อำเภอชุมแพ จังหวัดขอนแก่น
** องค์การบริหารส่วนตำบลนาหนองทุ่ม
* **[[ตำบลนาหนองทุ่ม (อำเภอแก้งคร้อ)|ตำบลนาหนองทุ่ม]]** อำเภอแก้งคร้อ จังหวัดชัยภูมิ
** เทศบาลตำบลนาหนองทุ่ม
** องค์การบริหารส่วนตำบลนาหนองทุ่ม
* เทศบาลตำบลนาหนองทุ่ม อำเภอนากลาง จังหวัดหนองบัวลำภู
ปอร์ตู

**คริสเตียน โปรตุเกส มันซาเนรา** (; เกิด 21 พฤษภาคม ค.ศ. 1992) หรือรู้จักในชื่อ **ปอร์ตู** เป็นนักฟุตบอลชาวสเปน ปัจจุบันลงเล่นในตำแหน่งปีกให้กับฌิโรนา

เขาลงเล่นใน ลาลิกา มากกว่า 250 นัดและทำประตูได้มากกว่า 40 ประตู จากการลงเล่นให้กับ บาเลนเซีย, ฌิโรนา, เรอัลโซซิเอดัดและเฆตาเฟ เขาชนะเลิศโกปาเดลเรย์กับเรอัลโซซิเอดัดเมื่อฤดูกาล 2019–20

## อ้างอิง
เจ้าชายย็องซู

**เจ้าชายย็องซู** (이영수,1693) พระราชโอรสองค์ที่ 3 ในพระเจ้าซุกจง พระราชาลำดับที่ 19 แห่ง ราชวงศ์โชซ็อน ที่ประสูติแต่ พระสนมซุกบิน ตระกูลชเว และเป็นพระเชษฐาของ พระเจ้าย็องโจ พระราชาลำดับที่ 21 แต่หลังจากประสูติกาลได้ไม่นานก็สิ้นพระชนม์

ในละครเรื่อง เดิมพันบัลลังก์เดือด ทีมงานผู้สร้างได้นำเจ้าชายยองซูมาเขียนตีความเรื่องราวของพระองค์ขึ้นใหม่โดยให้เป็นชายหนุ่มนามว่า **แพ็คแทกิล**

## พระบรมวงศานุวงศ์
* พระราชบิดา: พระเจ้าซุกจง
* พระราชมารดา: ซุกบินแห่งตระกูลชเวแห่ง แฮจู (สมเด็จพระราชินีชอนฮวาคยองพระบรมราชเทวี)
* พระอนุชา: เจ้าชายยอนอิง (พระเจ้าย็องโจ) (1694 – 1776 , ครองราชย์ 1724 – 1776) 
* พระอนุชา: เจ้าชายไม่ทราบพระนาม (1698)

## ในวัฒนธรรมสมัยใหม่
* เดิมพันบัลลังก์เดือด (เอสบีเอส, 2016) รับบทโดย จัง กึน-ซ็อก

## พงศาวลี



หมวดหมู่:ราชวงศ์โชซ็อน
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในเดิมพันบัลลังก์เดือด
เลย์มาห์ โบวี

thumb|right|เลย์มาห์ โบวี
**เลย์มาห์ โบวี** (เกิด พ.ศ. 2515) เป็นนักเคลื่อนไหวสันติภาพแอฟริกา ผู้มีส่วนจัดตั้งขบวนการสันติภาพซึ่งนำไปสู่การยุติสงครามกลางเมืองไลบีเรียครั้งที่สองใน พ.ศ. 2546 เหตุการณ์ดังกล่าวนำไปสู่การเลือกตั้งเอลเลน จอห์นสัน เซอร์ลีฟในไลบีเรีย นับเป็นชาติแรกในแอฟริกาที่มีประธานาธิบดีหญิง เธอ ร่วมกับเซอร์ลีฟและตะวักกุล กัรมาน ได้รับรางวัลโนเบลสาขาสันติภาพประจำ พ.ศ. 2554 "เพื่อการต่อสู้โดยปราศจากความรุนแรงเพื่อความปลอดภัยของสตรีและเพื่อสิทธิของสตรีในการมีส่วนร่วมอย่างเต็มที่ในงานสร้างสันติภาพ"

## อ้างอิง

## แหล่งข้อมูลอื่น
* WIPSEN-Africa
* WIPNET 

หมวดหมู่:นักสิทธิมนุษยชน
หมวดหมู่:นักเคลื่อนไหวต่อต้านสงคราม
หมวดหมู่:นักเคลื่อนไหวชาวไลบีเรีย
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ผู้หญิงผู้ได้รับรางวัลโนเบล
เอลเลน จอห์นสัน เซอร์ลีฟ

thumb|150px|เอลเลน จอห์นสัน เซอร์ลีฟ
**เอลเลน จอห์นสัน เซอร์ลีฟ** (เกิด 29 ตุลาคม พ.ศ. 2481) เป็นประธานาธิบดีไลบีเรียคนที่ 24 เธอเคยดำรงตำแหน่งเป็นรัฐมนตรีคลังในสมัยประธานาธิบดีวิลเลียม โทลเบิร์ต ตั้งแต่ พ.ศ. 2522 ถึงรัฐประหารใน พ.ศ. 2523 หลังจากนั้นเธอเดินทางออกนอกไลบีเรียและดำรงตำแหน่งอาวุโสในสถาบันทางการเงินหลายแห่ง ในการเลือกตั้งประธานาธิบดีใน พ.ศ. 2540 เธอได้คะแนนเป็นอันดับสองโดยทิ้งห่างผู้ชนะอยู่มาก ภายหลัง เธอได้รับเลือกเป็นประธานาธิบดีในการเลือกตั้งประธานาธิบดีใน พ.ศ. 2548 และดำรงตำแหน่งเมื่อวันที่ 16 มกราคม พ.ศ. 2549 เซอร์ลีฟเป็นประมุขแห่งรัฐคนแรกและคนเดียวที่เป็นหญิงมาจากการเลือกตั้งในแอฟริกา

เซอร์ลีฟเป็นหนึ่งในผู้ได้รับรางวัลโนเบลสาขาสันติภาพประจำ พ.ศ. 2554 โดยให้เหตุผลว่า "เพื่อการต่อสู้โดยปราศจากความรุนแรงต่อความปลอดภัยของสตรีและสิทธิสตรีที่จะมีส่วนร่วมอย่างเต็มที่ในงานสร้างสันติภาพ"

## อ้างอิง

หมวดหมู่:ประธานาธิบดีไลบีเรีย
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ผู้หญิงผู้ได้รับรางวัลโนเบล
กันยายน พ.ศ. 2554

**กันยายน พุทธศักราช 2554** เป็นเดือนที่ 9 ของปี พ.ศ. 2554 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

หมวดหมู่:กันยายน
*2554-09
ปลาตะลุมพุกฮิลซา

**ปลาตะลุมพุกฮิลซา** (, โอริยา: ଇଲିଶି, *Ilishii*, เบงกอล: ইলিশ, *Ilish*, เตลูกู: పులస,  *Pulasa* หรือ *Polasa*, สินธี: پلو مڇي, *Pallu Machhi*) เป็นปลาทะเลชนิดหนึ่ง มีชื่อวิทยาศาสตร์ว่า *Tenualosa ilisha* อยู่ในวงศ์ปลาหลังเขียว (Clupeidae)

ปลาตะลุมพุกฮิลซา เป็นปลาที่มีความสำคัญอย่างยิ่งโดยเฉพาะประเทศในแถบอ่าวเบงกอล เช่น บังกลาเทศ, อินเดียและพม่าเนื่องจากใช้เป็นอาหารบริโภคกันมาอย่างยาวนาน จนเสมือนเป็นสมบัติของชาติชิ้นหนึ่งของบังกลาเทศ

มีลักษณะคล้ายกับปลาตะลุมพุก (*T. toli*) มีเกล็ดบริเวณสันท้อง 30-33 เกล็ด ครีบใสและมีจุดสีดำที่ช่องปิดเหงือก เมื่อยังเป็นปลาวัยอ่อนจะมีจุดตามลำตัวสีต่าง ๆ เช่น สีเงิน, สีทอง และสีม่วง มีซี่กรองเหงือก 30-40 ซี่ ขณะที่ปลาตะลุมพุกจะมีมากกว่าคือ 60-100 ซี่  ความยาวเต็มที่ประมาณ 60 เซนติเมตร โดยปกติแล้วเป็นปลาที่อาศัยอยู่ในทะเลใกล้ชายฝั่ง กินแพลงก์ตอนเป็นอาหาร เมื่อจะวางไข่จะอพยพเข้ามาสู่แหล่งน้ำจืด ได้แก่ แม่น้ำและปากแม่น้ำ เพื่อวางไข่ ลูกปลาจะฟักและเลี้ยงดูตัวเองในน้ำจืด พบกระจายพันธุ์ทั่วไปในมหาสมุทรอินเดีย ได้แก่ อ่าวเปอร์เซีย, ภาคตะวันตกและตะวันออกของพม่า, อินเดีย และมีรายงานจากอ่าวตังเกี๋ยและแม่น้ำไทกริสในอิหร่าน ซึ่งอยู่ในภูมิภาคตะวันออกกลางด้วย

ปลาตะลุมพุกฮิลซา ปัจจุบันเป็นปลาที่พบได้มากและหลากหลายกว่าปลาตะลุมพุก ซึ่งปลาตะลุมพุกที่นำมารับประทานและมีการซื้อขายกันในตลาดในประเทศไทย เชื่อว่าน่าจะเป็นปลาชนิดนี้มากกว่าและกล่าวกันว่าเป็นปลาระดับสูงกว่าปลาตะลุมพุก โดยเนื้ออุดมไปด้วยกรดไขมันที่มีความสำคัญ อาทิ โอเมกา 3

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาหลังเขียว
หมวดหมู่:ปลาเศรษฐกิจ
หมวดหมู่:ปลาที่พบในประเทศอินเดีย
โรงเรียนป้อมนาคราชสวาทยานนท์

**โรงเรียป้อมนาคราชสวาทยานนท์** เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา

## ประวัติ
**โรงเรียป้อมนาคราชสวาทยานนท์** โดยมีคณะกรรมการสภาตำบลปากคลองบางปลากด เป็นผู้ริเริ่มขอให้ตั้งโรงเรียนมัธยมศึกษาประจำตำบลในปี พ.ศ. 2521 ต่อกระทรวงศึกษาธิการได้รับประกาศจัดตั้งโรงเรียนในวันที่ 12 กุมภาพันธ์ พ.ศ. 2522 บนที่ดินราชพัสดุบริเวณป้อมนาคราชจำนวน 21 ไร่ 3 งาน 76 ตารางวา และใช้ชื่อโรงเรียนว่า **โรงเรียนป้อมนาคราชวิทยาคม** โดยในระยะแรกโรงเรียนได้ใช้ศาลาวัดพระสมุทรเจดีย์เป็นสถานที่เรียนชั่วคราว และได้ย้ายไปยังที่ตั้งโรงเรียนในปี พ.ศ. 2523 และได้รับความอนุเคราะจากครอบครัวสวาทยานนท์ช่วยในการก่อสร้างอาคารเรียนถาวรแห่งแรกและได้รับที่ดินจากผู้บริจาคขยายเพิ่มอีก 4 ตารางวา

วันที่ 21 เมษายน พ.ศ. 2524 โรงเรียนป้อมนาคราชวิทยาคมได้เปลี่ยนชื่อเป็น **โรงเรียนป้อมนาคราชสวาทยานนท์**

## อ้างอิง

## แหล่งข้อมูลอื่น
* เว็บไซต์โรงเรียนป้อมนาคราชสวาทยานนท์

หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสมุทรปราการ
หมวดหมู่:โรงเรียนที่ก่อตั้งในปี พ.ศ. 2522
หมวดหมู่:สิ่งก่อสร้างในอำเภอพระสมุทรเจดีย์
อีพอกซี

**อีพอกซี** () หรือ **โพลีอีพอกไซด์** () เป็นพลาสติกแบบพอลิเมอร์เธอร์โมเซตติงที่ขึ้นรูปจากปฏิกิริยาระหว่างอีพอกไซด์เรซินกับพอลีอมีน

อีพอกซี มีการใช้งานที่กว้างขวาง รวมถึง การใช้เป็นวัสดุพลาสติกเสริมแรงด้วยไฟเบอร์ และใช้เป็นวัสดุประสาน

## '''คุณสมบัติเด่น'''
อีพอกซีเรซินเป็นที่นิยมอย่างแพร่หลายเนื่องจากมีคุณสมบัติทางกายภาพที่โดดเด่น ได้แก่ ความสามารถในการยึดเกาะกับพื้นผิวต่าง ๆ ได้ดีเยี่ยม มีความทนทานต่อสารเคมีสูง มีความแข็งแรงเชิงกลสูง และเป็นฉนวนไฟฟ้าที่ดี นอกจากนี้ยังมีอัตราการหดตัวต่ำในระหว่างกระบวนการแข็งตัว (Curing) ทำให้ชิ้นงานที่ได้มีความแม่นยำสูง

## '''การประยุกต์ใช้งานในอุตสาหกรรม'''

* **งานเคลือบพื้นผิวและสี:** ใช้เป็นสารเคลือบพื้นผิวอุตสาหกรรม (Industrial Flooring) เพื่อความทนทานต่อการกัดกร่อนและแรงกระแทก รวมถึงการเคลือบภายในถังเก็บน้ำหรือกระป๋องอาหาร
* **อุตสาหกรรมอิเล็กทรอนิกส์:** ใช้ในการหล่อขึ้นรูป (Potting) อุปกรณ์อิเล็กทรอนิกส์เพื่อป้องกันความชื้นและไฟฟ้าลัดวงจร รวมถึงเป็นวัสดุหลักในการผลิตแผงวงจรพิมพ์ (Printed Circuit Boards - PCB)
* **อุตสาหกรรมยานยนต์และอากาศยาน:** ใช้เป็นกาวโครงสร้าง (Structural Adhesive) และวัสดุคอมโพสิตน้ำหนักเบาแต่มีความแข็งแรงสูงในส่วนประกอบของตัวถังและปีกเครื่องบิน
* **งานศิลปะและงานช่าง:** ในปัจจุบันนิยมนำมาใช้ในงานหล่อโต๊ะไม้ (River Table), งานเครื่องประดับ และงานซ่อมแซมรอยร้าวในโครงสร้างคอนกรีต

## '''ความปลอดภัยและการเก็บรักษา'''
การทำงานกับอีพอกซีเรซินในสถานะของเหลวควรทำในพื้นที่ที่มีการระบายอากาศที่ดี เนื่องจากสารเคมีบางชนิดอาจก่อให้เกิดการระคายเคืองต่อผิวหนังหรือระบบทางเดินหายใจได้ เมื่ออีพอกซีแข็งตัวเต็มที่แล้วโดยทั่วไปจะถือว่ามีความปลอดภัยและไม่เป็นอันตรายต่อสุขภาพ

## อ้างอิง
* May, Clayton A. (1987-12-23). Epoxy Resins: Chemistry and Technology (Second ed.). New York: Marcel Dekker Inc. p. 794. ISBN 0824776909.

หมวดหมู่:วัสดุก่อสร้าง
หมวดหมู่:พลาสติก
หมวดหมู่:พอลิเมอร์อินทรีย์
ปลาหางไหม้

**ปลาหางไหม้** หรือที่นิยมเรียกกันว่า **ปลาฉลามหางไหม้** () เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า  *Balantiocheilos*  (/บา-แลน-ทิ-โอ-ไคล-ออส/)  

มีรูปร่างคล้ายปลาตามิน (*Amblyrhynchichthys truncatus*) มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ก้านครีบแข็งก้านสุดท้ายของครีบหลังมีขนาดใหญ่ และมีขอบจักเป็นฟันเลื่อย จะงอยปากแหลม มีเยื่อไขมันเป็นวุ้นรอบนัยน์ตา ครีบท้องมีก้านครีบแขนงทั้งหมด 9 ก้าน ไม่มีหนวด มีลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหางสีส้มแดงหรือสีเหลืองอมขาว และมีขอบเป็นแถบดำ อันเป็นที่มาของชื่อ  ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร

## การจำแนก
ปัจจุบันจำแนกได้ 2 ชนิด (จากเดิมมีเพียงชนิดเดียว)
**[[Balantiocheilos ambusticauda]]* Ng & Kottelat, 2007
**[[Balantiocheilos melanopterus]]* (Bleeker, 1851) 

## อ้างอิง

## แหล่งข้อมูลอื่น

หมวดหมู่:วงศ์ปลาตะเพียน
หมวดหมู่:สกุลปลาฉลามหางไหม้
กาว

thumb|กาวไนโตรเซลลูโลส

**กาว** หรือ **วัสดุประสาน** คือส่วนผสมของของเหลวหรือวัสดุกึ่งของเหลวที่สามารถเชื่อมติด หรือประสานวัสดุสองชิ้นเข้าด้วยกัน กาวมีอยู่หลากหลายรูปแบบทั้งมาจากธรรมชาติและสารเคมีสังเคราะห์ ซึ่งการใช้งานมักจะขึ้นอยู่กับวัสดุที่จะนำมาติดกัน

กาวนิยมใช้ติดวัสดุที่มีลักษณะบาง หรือวัสดุที่แตกต่างกัน โดยกาวจะแตกต่างจากการเชื่อมวัสดุแบบอื่นคือ กาวจะใช้เวลาในการประสาน

โดยกาว จะมีหลากหลายประเภท ขึ้นอยู่กับการใช้งานที่แตกต่างกัน 
## ประเภทของกาว
* กาวธรรมชาติ
* กาวสังเคราะห์ เช่น epoxy, polyurethane, cyanoacrylate, acrylic polymers

## อ้างอิง

## แหล่งข้อมูลอื่น
* กาวและหมึก 
* Adhesives manufacturer 

หมวดหมู่:วัสดุสำหรับงานศิลปะ
หมวดหมู่:วัสดุก่อสร้าง
หมวดหมู่:วัสดุบรรจุภัณฑ์
ตำรวจทางหลวง

thumb|รถตำรวจทางหลวงแคลิฟอร์เนีย สหรัฐอเมริกา
**ตำรวจทางหลวง** คือ เจ้าหน้าที่ผู้มีหน้าที่ดูแลรักษาความสงบเรียบร้อยบนทางหลวง ซึ่งในหลายประเทศหมายความรวมไปถึงตำรวจจราจร มีสถานะทั้งในรูปแบบของตำรวจท้องที่ ตำรวจรัฐ หรือตำรวจแห่งชาติ ตามการแบ่งส่วนราชการของแต่ละประเทศ

## อำนาจหน้าที่
อำนาจหน้าที่ของตำรวจทางหลวงหรือตำรวจจราจรของแต่ละประเทศ อาจจะประกอบไปด้วย

; สอบสวนอุบัติเหตุ: รวบรวมพยานหลักฐานเพื่อหาสาเหตุในการเกิดอุบัติเหตุบนท้องถนน
; การบังคับใช้กฎหมาย: บังคับใช้กฎหมายที่เกี่ยวข้องกับทางหลวง การจราจร และการขนส่ง
; ให้การศึกษา: ให้ข้อมูลการจราจรและส่งเสริมการขับขี่ที่ปลอดภัยบนท้องถนน
; ตอบสนองเหตุฉุกเฉิน: การตอบสนองต่อเหตุฉุกเฉินบนท้องถนน รวมถึงการป้องกันพื้นที่และปฐมพยาบาลผู้ได้รับบาดเจ็บ ก่อนส่งต่อหน่วยงานที่เกี่ยวข้อง
; การบำรุงรักษา: สังเกตและรายงานความเสียหายบนท้องถนนที่เกิดจากการใช้งาน รวมไปถึงความเสียหายจากภัยภิบัติต่าง ๆ และจากสภาพอากาศ
; บังคับใช้กฎจราจร: บังคับใช้กฎหมายและระเบียบเกี่ยวกับการจราจรเพื่อรักษาความปลอดภัยต่อผู้ใช้รถใช้ถนนส่วนรวม อาทิ การจำกัดความเร็ว

## ตำรวจทางหลวงในแต่ละประเทศ
*  **ประเทศไทย**
** ในประเทศไทยตำรวจทางหลวง หมายถึง กองบังคับการตำรวจทางหลวง สังกัด กองบัญชาการตำรวจสอบสวนกลาง มีอำนาจในการสืบสวนสอบสวตามประมวลกฎหมายวิธีพิจารณาความอาญาและตามกฎหมายอื่นอันเกี่ยวกับความผิดทางอาญาและจราจร 
*  **สหรัฐอเมริกา**
** ตำรวจทางหลวงในสหรรัฐอเมริกาบางส่วนเป็นตำรวจรัฐ แต่ใช้ชื่อว่าตำรวจทางหลวง มีอำนาจในการปฏิบัติงานภายในรัฐของตนเอง

## ดูเพิ่ม
* กองบังคับการตำรวจทางหลวง
* ตำรวจจราจร

## อ้างอิง


หมวดหมู่:ทางหลวง
หมวดหมู่:การบังคับใช้กฎหมาย
ซิลิโคน

thumb|ทัพพีซิลิโคน

**ซิลิโคน** () เป็นสารประกอบที่มีความหลากหลายในรูปร่างและการใช้งาน โดยทั่วไปจะใช้กับงานที่ต้านทานความร้อน และงานที่ใช้เป็นวัสดุยืดหยุ่น ตัวอย่างการใช้งานของซิลิโคน เช่น กาว ยาแนว เครื่องครัว ฉนวน และงานทางการแพทย์ (หน้าอกซิลิโคน)

ซิลิโคนเป็นพอลิเมอร์ที่ประกอบด้วย ซิลิคอน คาร์บอน ไฮโดรเจน ออกซิเจน และสารเคมีประเภทอื่น รูปแบบทั่วไปของซิลิโคนได้แก่ ยางซิลิโคน น้ำมันซิลิโคน และ เรซินซิลิโคน

## อ้างอิง
* Greenwood, Norman N.; Earnshaw, Alan (1997). Chemistry of the Elements (2nd ed.). Oxford: Butterworth-Heinemann. p. 362. ISBN 0080379419.

หมวดหมู่:วัสดุ
ยางไม้

thumb|แมลงถูกขังในยางไม้
thumb|''Protium Sp.”
**ยางไม้** () เป็นไฮโดรคาร์บอนซึ่งคัดหลั่งจากไม้หลายชนิด โดยเฉพาะอย่างยิ่งในวงศ์สนเขา (Pinaceae) คุณค่าของยางไม้อยู่ที่คุณสมบัติทางเคมีและประโยชน์อย่างอื่น ๆ เช่น ใช้ทำน้ำมันชักเงา กาว และสารเคลือบอาหาร ยางไม้ยังเป็นแหล่งวัตถุดิบสำคัญสำหรับการสังเคราะห์สารอินทรีย์ (organic synthesis) และส่วนประกอบของเครื่องหอมธูปเทียนต่าง ๆ ไม้ซึ่งให้ยางมีความเป็นมายาวนานดังที่ทีโอแฟรสตัส (Theophrastus) บันทึกไว้ในสมัยกรีกโบราณ และพลินิผู้อาวุโส (Pliny the Elder) บันทึกไว้ในสมัยโรมโบราณ นอกจากนี้ ยางไม้ประเภทกำยาน (frankincense) และมดยอบ (myrrh) ยังเป็นของล้ำค่าในสมัยอียิปต์โบราณด้วย

## ดูเพิ่ม
* อำพัน - ยางไม้ดึกดำบรรพ์

## อ้างอิง

หมวดหมู่:วัสดุ
นิวเจแปนโปรเรสต์ลิง

**นิวเจแปนโปรเรสต์ลิง** หรือ **เอ็นเจพีดับเบิลยู** (; ) เป็นสมาคมมวยปล้ำอาชีพของญี่ปุ่น ก่อตั้งโดยแอนโตนิโอะ อิโนกิ เมื่อเดือนมิถุนายน ค.ศ. 1972 ภายใต้บริษัทยูกีเป็นผู้ถือหุ้นหลัก ตั้งแต่ ค.ศ. 2005 เมื่ออิโนกิขายกิจการ นาโอกิ ซูกะบะยะชิ เป็นประธานคนปัจจุบันของการส่งเสริมและการดำรงตำแหน่งในปี ค.ศ. 2007 เนื่องจากรายการโทรทัศน์ในออกอากาศในทีวี อาซาฮี จะเป็นสมาคมมวยปล้ำที่ใหญ่ที่สุดในประเทศญี่ปุ่นและหนึ่งที่ใหญ่ที่สุดในโลก จากการสร้างใน ค.ศ. 1972 จนถึง ค.ศ. 1986 เอ็นเจพีดับเบิลยูได้เป็นสมาชิกของแนชั่นแนลเรสต์ลิงแอไลแอนซ์ เอ็นเจพีดับเบิลยูเป็นที่รู้จักกันอย่างเปิดเผยมีส่วนร่วมในข้อตกลงการทำงานร่วมกันต่าง ๆ เอ็มเอ็มเอ และโปรเรสต์ลิงโปรโมชั่น ในทั่วโลกรวมทั้งเวิลด์เรสต์ลิงเอ็นเตอร์เทนเมนต์, เวิลด์แชมเปี้ยนชิพเรสต์ลิง, โทเทิลนอนสต็อปแอคเชินเรสต์ลิง, วอร์, ริงออฟออเนอร์, พริดไฟร์ติ้งแชมเปี้ยนชิพส และ เจอร์เซอร์ออลล์โปรเรสต์ลิง และอื่น ๆ ในเอ็มเอ็มเอ และสมาคมมวยปล้ำอาชีพ

## แชมเปี้ยนชิพที่ใช้ในปัจจุบัน
การแข่งขันชิงแชมป์รับการยอมรับโดย เอ็นเจพีดับเบิลยู ที่เรียกว่า **อินเตอร์เนชั่นแนลเรสต์ลิงกรังด์ปรีซ์ (ไอดับเบิลยูจีพี)**.

## ทัวร์นาเมนต์ประจำปี

## อ้างอิง

## แหล่งข้อมูลอื่น
* NEW JAPAN PROWRESTLING Official website
* NJPW MERCHANDISE STORE Official website
*  YUKES Official website
*  puroresu.com: New Japan Pro-Wrestling
*  Wrestling-Titles.com: New Japan Pro-Wrestling
* Strong Style Spirit - NJPW Fan Page 

หมวดหมู่:องค์กรที่ตั้งอยู่ในโตเกียว
หมวดหมู่:บริษัทที่ก่อตั้งในปี พ.ศ. 2515
หมวดหมู่:รายชื่อสมาชิกของเนชันนัลเรสต์ลิงอัลไลแอนซ์
หมวดหมู่:สมาคมมวยปล้ำอาชีพของญี่ปุ่น
หมวดหมู่:นิวเจแปนโปรเรสต์ลิง
หมวดหมู่:ฟูโรเรซุ
พัตตี

thumb|ลักษณะของพัตตี และการใช้งาน

**พัตตี** () หรือ **สีโป๊** คือ พลาสติกประเภทหนึ่งมีลวดลายและลักษณะคล้ายดินเหนียวหรือโดแป้ง ใช้ในงานก่อสร้างและซ่อมแซมสำหรับเป็นวัสดุอุด และวัสดุกันซึม ในงานยานยนต์ใช้เป็นวัสดุอุดในการซ่อมแซมผิว เรียกว่าสีโป๊

## อ้างอิง
* DIY Putty

หมวดหมู่:วัสดุ
สนามกีฬาเกอโลรา-ซรีวีจายา

**สนามกีฬาเกอโลรา-ซรีวีจายา** () หรือ **สนามกีฬาจากาบาริง** () ตั้งอยู่ที่เมืองปาเล็มบัง ทางตอนใต้ของเกาะสุมาตรา ประเทศอินโดนีเซีย เริ่มก่อสร้างในปี พ.ศ. 2544 แล้วเสร็จในปี พ.ศ. 2547 เพื่อรองรับการแข่งขันกีฬาระดับชาติของอินโดนีเซียในปี 2004 สามารถจุผู้ชมได้ 40,000 ที่นั่ง. ซึ่งเป็นสนามกีฬาขนาดใหญ่อันดับที่ 4 ของประเทศอินโดนีเซีย 

สนามกีฬาแห่งนี้จะเป็นสนามกีฬาหลักของกีฬาซีเกมส์ ครั้งที่ 26 ในปี พ.ศ. 2554 และเอเชียนเกมส์ ครั้งที่ 18 ใน พ.ศ. 2561 

## อ้างอิง

เกอโลรา-ซรีวีจายา
เกอโลรา-ซรีวีจายา
พระพุทธวิริยากร (จิตร ฉนฺโน)

**พระพุทธวิริยากร** หรือ **หลวงพ่อจิตร ฉันโน** (1 กรกฎาคม พ.ศ. 2390 -  7 มกราคม พ.ศ. 2457) อดีตเจ้าอาวาสวัดสัตตนารถปริวัตรวรวิหาร และวัดตาล จังหวัดราชบุรี ท่านเป็นพระที่เคร่งครัดในพระธรรมวินัย จึงเป็นที่เลื่อมใสศรัทธาแก่สาธุชนในเขตจังหวัดราชบุรีเป็นอย่างมาก เป็นพระอุปัชฌาย์ที่ได้ทำการอุปสมบทให้แก่กุลบุตรเป็นอันมาก เป็นที่โปรดปรานในพระบาทสมเด็จพระจุลจอมเกล้าเจ้าอยู่หัว จึงพระราชทานสิ่งของเครื่องใช้ต่าง ๆ ให้เป็นรางวัลเช่น ผ้าห่อคัมภีร์เยียรบับ ผ้าทิพย์ตรามงกุฎครอบ - จปร.กระเป๋าหนัง ย่ามปัก ผ้าปูโต๊ะลายมังกร พัดเฉลิม สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และของที่ระลึกในการเสด็จกลับจากยุโรป
 
## ประวัติ
**พระพุทธวิริยากร** หรือ **หลวงพ่อจิตร ฉนฺโน** ท่านเกิดเมื่อวันที่ 1 กรกฎาคม พ.ศ. 2390 ณ หมู่บ้านคลองยายแฟง อำเภอดำเนินสะดวก จังหวัดราชบุรี เดิมชื่อ จิตร บิดาชื่อ สมบุญ มารดาชื่อ ทิม พ.ศ. 2411 ได้อุปสมบทที่วัดตาล  อำเภอเมือง จังหวัดราชบุรี โดยมีพระโสปาโก (ปาน) เจ้าอาวาสวัดบางคณฑี เป็นพระอุปัชฌาย์ พระสุมโน (โท) เป็นพระกรรมวาจาจารย์ พระสมุทรมุนี (หน่าย) เจ้าอาวาสวัดตาล เป็นพระอนุสาวนาจารย์ ได้รับฉายาว่า **ฉนฺโน** หลังจากอุปสมบทท่านได้ศึกษาพระธรรมวินัยในฐานะ พระนวกะต่อมาได้เดินทางเข้ากรุงเทพฯ เพื่อศึกษาพระปริยัติธรรมเพิ่มเติมในสำนักพระธรรมราชานุวัตร (ต่าย วารโณ) และสมเด็จพระมหาวีรวงศ์ (ยัง เขมาภิรโต) เมื่อทราบข่าวว่ามารดาของท่านป่วย ท่านได้กลับไปจำพรรษาอยู่ที่วัดตาลตามเดิม เมื่อพระครูขันตยาคม เจ้าอาวาสวัดตาลได้ย้ายไปปกครองวัดสัตตนารถปริวัตร ท่านจึงได้ปกครองวัดตาลสืบต่อมา ในปี พ.ศ. 2437 ได้รับการแต่งตั้งเป็นพระอุปัชฌาย์ฝ่ายคณะธรรมยุติกนิกาย ในมณฑลราชบุรี และย้ายมาดำรงตำแหน่งเจ้าอาวาสวัดสัตตนารถปริวัตร ท่านได้ร่วมสร้างวัตถุมงคลต่าง ๆ วัดจึงมีความเจริญยิ่งขึ้น 

ด้านสมณศักดิ์ วันที่ 8 มกราคม พ.ศ. 2432 ท่านได้รับแต่งตั้งเป็นพระครูสัญญาบัตรที่ *พระครูอุดมธิรคุณ* ไปอยู่วัดศรีสุริยวงศาราม มีนิตยภัตเดือนละ 2 ตำลึง รับพระราชทานตาลปัตรพุดตานหักทองขวางเป็นเครื่องยศ ต่อมาวันที่ 10 พฤศจิกายน พ.ศ. 2442 ได้รับพระราชทานสมณศักดิ์เป็นพระราชาคณะที่ *[[พระพุทธวิริยากร]]ณ์* มีนิตยภัตเดือนละ 3 ตำลึง

พระพุทธวิริยากร อาพาธด้วยโรคชรา มรณภาพเมื่อวันที่ 7 มกราคม พ.ศ. 2457 (นับแบบปัจจุบันตรงกับ พ.ศ. 2458) สิริอายุได้ 68 ปี

## อ้างอิง

หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:พระพุทธวิริยากร
หมวดหมู่:เจ้าอาวาส
หมวดหมู่:บุคคลจากอำเภอดำเนินสะดวก
หมวดหมู่:ภิกษุจากจังหวัดราชบุรี
ตะวักกุล กัรมาน

**ตะวักกุล อับดุสซะลาม กัรมาน** (, เกิด ค.ศ. 1979) เป็นนักการเมืองเยเมนผู้เป็นสมาชิกอาวุโสของพรรคฝ่ายค้าน อัลอีศลาห์ () และนักเคลื่อนไหวสิทธิมนุษยชนผู้นำกลุ่มสื่อมวลชนสตรีปราศจากโซ่ตรวนแห่งเยเมน (Women Journalists without Chains) ซึ่งเธอก่อตั้งขึ้นใน พ.ศ. 2548  เธอ ร่วมกับเอลเลน จอห์นสัน เซอร์ลีฟ และเลย์มาห์ โบวี ได้รับรางวัลโนเบลสาขาสันติภาพประจำ พ.ศ. 2554 "เพื่อการต่อสู้โดยปราศจากความรุนแรงเพื่อความปลอดภัยของสตรีและเพื่อสิทธิของสตรีในการมีส่วนร่วมอย่างเต็มที่ในงานสร้างสันติภาพ"

## อ้างอิง

หมวดหมู่:นักเคลื่อนไหวชาวเยเมน
หมวดหมู่:นักการเมืองเยเมน
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากเขตผู้ว่าการตะอิซซ์
ก็อดดีเฟนด์นิวซีแลนด์

**ก็อดดีเฟนด์นิวซีแลนด์** (; *พระเจ้าทรงปกป้องนิวซีแลนด์*; ) เป็นเพลงชาติของนิวซีแลนด์ ซึ่งร้องคู่กับ *[[ก็อดเซฟเดอะควีน]]* ซึ่งใช้เป็นเพลงสรรเสริญพระบารมีของบรรดาประเทศในเครือจักรภพ ซึ่งทั้ง 2 เพลงที่กล่าวมานี้มีสถานะเป็นเพลงชาติ โดย *ก็อดเซฟเดอะควีน* ใช้เพลงคำนับสำหรับพิธีการที่เกี่ยวข้องกับพระมหากษัตริย์แห่งสหราชอาณาจักรในฐานะพระประมุขแห่งนิวซีแลนด์และพระราชวงศ์อังกฤษ ส่วน *ก็อดดีเฟนด์นิวซีแลนด์* ใช้เป็นเพลงชาติ

## ประวัติ
เนื้อร้องฉบับภาษาเมารี ประพันธ์ขึ้นโดย โทมัส เอช สมิทท์ แห่งโอกแลนด์ เมื่อปี พ.ศ. 2421 (ค.ศ. 1878) ศาลสูงสุดแห่งอาณาจักรนิวซีแลนด์, โดยขอให้ผู้สำเร็จราชการแห่งนิวซีแลนด์ จอร์จ เอ็ดเวิร์ด เกรย์ ได้จัดตั้งคณะกรรมการแปลเนื้อเพลงชาติจากภาษาเมารีเป็นภาษาอังกฤษ ในปี พ.ศ. 2522 (ค.ศ. 1979) โดยมีศาสตราจารย์ ที่โมที คาเรตู เป็นประธานคณะกรรมการดังกล่าว

## ข้อบังคับ

## ลิขสิทธิ์
ลิขสิทธิ์ของบทร้องภาษาอังกฤษของเพลงนี้ มีอายุการคุ้มครองลิขสิทธิ์ถึง 50 ปี หลังจากการเสียชีวิตของผู้ประพันธ์เนื้อร้อง (โทมัส แบรกเก็น) นั่นคือ ตั้งแต่วันที่ 1 มกราคม ค.ศ. 1949 เพลงนี้กลายเป็นสาธารณสมบัติในคริสต์ทศวรรษ 1980 ส่วนคำแปลภาษาอังกฤษของเนื้อร้องฉบับภาษาเมารี มีอายุการคุ้มครองลิขสิทธิ์ถึง 100 ปี จนถึงปี พ.ศ. 2622 (ค.ศ. 2079)

## เนื้อร้อง
เนื้อร้องมี 5 บททั้งในภาษาอังกฤษและมาวรี โดยฉบับภาษามาวรีไม่ได้แปลตรงตัวจากฉบับภาษาอังกฤษ
เนื้อร้องบทที่ 1 ของเพลงนี้บังคับใช้เป็นเพลงชาติฉบับราชการ โดยเริ่มจากบทร้องภาษาเมารีแล้วตามด้วยเนื้อร้องภาษาอังกฤษ ในบางโอกาส อาจร้องเฉพาะเนื้อร้องภาษาอังกฤษในบทที่ 1, 2 และ 5 ส่วนบทที่ 3 และ 4 น้อยครั้งที่ร้องในสองบททนี้ ส่วนเพลงชาติในงานพิธีการ อาจมีการร้องเต็มทั้ง 5 บท

## ข้อวิจารณ์
มีบางส่วนวิจารณ์ทั้งเนื้อร้องและทำนองของ "ก็อดดีเฟนด์นิวซีแลนด์" ว่าน่าเบื่อและไม่ตรงประเด็น มีคำศัพท์และแนวคิดหลายอันที่ถูกมองว่าล้าสมัยหรือคลุมเครือ เช่น "thy", "thee", "", "" และ "nations' van" อย่างไรก็ตาม ไม่พบเพลงใดที่นำมาทดแทนที่ยอมรับได้ในวงกว้าง และเพลงนี้ไม่ได้รับการต่อต้านขนานใหญ่

## อ้างอิง

## แหล่งข้อมูลอื่น

*เรื่องราว "ก็อดดีเฟนด์นิวซีแลนด์" โดย Tui Kowhai c.1939
*
*เพลงชาติ, กระทรวงวัฒนธรรมและมรดกแห่งนิวซีแลนด์
*"God Defend New Zealand" – Audio of the national anthem of New Zealand, with information and lyrics
*Page about the national anthem  includes a recording by the New Zealand Symphony Orchestra
*
*National Anthem performed in sign language, *3 News*, 5 May 2011

เพลงชาติ
หมวดหมู่:เพลงนิวซีแลนด์
หมวดหมู่:สัญลักษณ์ของประเทศนิวซีแลนด์
หมวดหมู่:เพลงภาษาอังกฤษ
ปลาซาร์ดีนแปซิฟิก

**ปลาซาร์ดีนแปซิฟิก** หรือ **ปลาซาร์ดีนอเมริกาใต้** () เป็นปลาทะเลจำพวกปลาซาร์ดีนชนิดหนึ่ง มีชื่อวิทยาศาสตร์ว่า *Sardinops sagax* อยู่ในวงศ์ปลาหลังเขียว (Clupeidae) จัดเป็นเพียงชนิดเดียวเท่านั้นที่อยู่ในสกุล *Sardinops* และเป็นปลาที่มีชื่อพ้องจำนวนมาก

มีรูปร่างลักษณะคล้ายปลาซาร์ดีนยุโรป (*Sardina pilchardus*) ซึ่งพบในภาคพื้นยุโรป แต่มีความยาวกว่า คือ ยาวได้ถึงเกือบ 40 เซนติเมตร แต่ขนาดโดยทั่วไป คือ 20 เซนติเมตร  ครีบหลังและครีบก้นไม่มีก้านครีบแข็ง ครีบก้นมีกานครีบอ่อน 12-23 ก้าน มีกระดูกสันหลัง 48-53 ท่อน มีรูปร่างยาวทรงกระบอกและกลม ลำตัวมีสีฟ้าอมเขียวเหลือบขาว ลำตัวด้านข้างท่อนบนมีจุดสีคล้ำเป็นแถว มีแผ่นกระดูกปิดเหงือกที่แตกต่างไปจากปลาในวงศ์นี้ชนิดอื่น ซึ่งเป็นส่วนสำคัญในการแยกชนิดได้ชัดเจน

มีการกระจายพันธุ์อย่างกว้างขวาง ในแถบอินโด-แปซิฟิก ทั้ง อเมริกาเหนือ, อเมริกาใต้, มหาสมุทรอินเดีย, ทะเลอันดามัน, อ่าวไทย, ทะเลญี่ปุ่น, ทะเลฟิลิปปิน, ทะเลจีนใต้, ทะเลซูลู จนถึงตอนเหนือของออสเตรเลีย และนิวซีแลนด์

โดยปลาที่พบในนิวซีแลนด์จะมีขนาดความยาวของลำตัวใหญ่กว่าที่อื่น และมีไข่ที่มีขนาดใหญ่กว่าเล็กน้อย

จัดเป็นปลาเศรษฐกิจที่มีความสำคัญมากชนิดหนึ่ง

## อ้างอิง

## แหล่งข้อมูลอื่น
*จาก Fishabse.org

หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศอินเดีย
หมวดหมู่:ปลาทวีปอเมริกาใต้
หมวดหมู่:ปลาที่พบในประเทศจีน
หมวดหมู่:ปลาที่พบในประเทศออสเตรเลีย
หมวดหมู่:วงศ์ปลาหลังเขียว
ซุปเปอร์สตาร์ เค 3

**ซุปเปอร์สตาร์ เค 3** เป็นรายการประกวดร้องเพลงของประเทศเกาหลีใต้ ทางประเทศไทยสามารถรับชมได้ที่ช่อง tvn ของทรูวิชั่นส์ โดยรายการเริ่มต้นออกอากาศที่เกาหลีวันที่ 12 สิงหาคม 2554

### รายชื่อกรรมการ

* ลีซึงชอล
* ยูนจงชิน
* ยูนมีแร


### การแข่งขัน
การแข่งขันแบ่งออกเป็นรอบๆ โดยแบ่งออกได้ ดังนี้

รอบที่ 1 : ออดิชันจากพื้นที่ต่างๆ ทั่วเกาหลีใต้ รวมไปถึง อเมริกา จีน และญี่ปุ่นด้วย

รอบที่ 2 : การแสดงเป็นกลุ่ม

รอบที่ 3 : การแสดงสดคนเดียว ต่อหน้ากรรมการ

รอบที่ 4 : Rival Mission

รอบที่ 5 : การแสดงของ TOP 11

### TOP 11
TOP 11 คือ ผู้ที่ผ่านการออดิชั่น คัดเลือกตัวผ่านผู้แข่งขันกว่าล้านคน ซึ่งถือได้ว่าเป็นผู้ที่มีความสามารถมากเลยทีเดียว มีรายนามดังนี้

= ตารางการแข่งขันของ TOP 11 =

**หมายเหตุ**
* ผู้เข้าแข่งขันที่ชนะภารกิจย่อยของของครั้งจะเป็นผู้กำหนดลำดับการขึ้นแสดงของแต่ละคน
* ซูเปอร์ เซฟ คือการที่ผู้เข้าแข่งขันได้รับคะแนนจากกรรมการสูงสุด จะสามารถผ่านเข้าไปถึงครั้งต่อไปได้เลย โดยไม่ต้องคำนึงถึงคะแนนโหวต
: ผู้ชนะ
: ได้รับ ซูเปอร์ เซฟ
: ตกรอบ

หมวดหมู่:รายการโทรทัศน์เกาหลีใต้
ฝนตกขึ้นฟ้า

**ฝนตกขึ้นฟ้า** ภาพยนตร์ลำดับที่แปดโดย เป็นเอก รัตนเรือง กำหนดออกฉายในประเทศไทยในวันที่ 24 พฤศจิกายน พ.ศ. 2554 ดัดแปลงจากหนังสือชื่อเดียวกันของ วินทร์ เลียววาริณ เรื่องราวของมือปืนที่ถูกยิงที่หัวจนประสาทมองเห็นผิดปกติ มองเห็นภาพรอบตัวกลับหัว เขาพยายามกลับไปเป็นมือปืนอีกครั้ง พยายามค้นหาตัวตนของตนเอง พร้อมกับการมาของหญิงสาวที่ทำให้ชีวิตของเขายุ่งเหยิงขึ้นไปอีก

## แหล่งข้อมูลอื่น
* 
* 

หมวดหมู่:ภาพยนตร์ไทยที่ออกฉายในปี พ.ศ. 2554 
หมวดหมู่:ภาพยนตร์ภาษาไทย
หมวดหมู่:ภาพยนตร์ฟิล์มนัวร์
หมวดหมู่:ภาพยนตร์ที่กำกับโดย เป็นเอก รัตนเรือง
หมวดหมู่:วรรณกรรมในปี พ.ศ. 2550
หมวดหมู่:ภาพยนตร์อาชญากรรมชีวิตไทย
หมวดหมู่:ผู้ชนะรางวัลภาพยนตร์แห่งปีไนน์เอ็นเตอร์เทน อวอร์ดส์
แดลลัสแมฟเวอริกส์

**แดลลัสแมฟเวอริกส์** () เป็นทีมบาสเกตบอลในลีกเอ็นบีเอ ในเมืองแดลลัส รัฐเท็กซัส เล่นอยู่ในดิวิชั่นภาคตะวันตกเฉียงใต้ในคอนเฟอเรนส์ตะวันตก  เป็นแชมป์ทีมล่าสุดจากฤดูกาล 2010-2011

หมวดหมู่:สโมสรกีฬาที่ก่อตั้งในปี พ.ศ. 2523
หมวดหมู่:เอ็นบีเอ
หมวดหมู่:ทีมบาสเกตบอล
หมวดหมู่:แดลลัส
คลีฟแลนด์แควาเลียส์

**คลีฟแลนด์แควาเลียส์**เป็นทีมบาสเกตบอลในลีกเอ็นบีเอ ในเมืองคลีฟแลนด์ รัฐโอไฮโอ เล่นอยู่ในดิวิชั่นภาคกลางในคอนเฟอเรนส์ตะวันออก
คลีฟแลนด์แควาเลียส์ เป็นทีมที่ถูกเพิ่มขึ้นมาในปี ค.ศ. 1970 จากการขยายเอ็นบีเอ นอกจากนี้ คลีฟแลนด์แควาเลียส์ ยังเคยเป็นทีมของ เลอบรอน เจมส์ นักบาสเกตบอลเอ็นบีเอ ที่มีชื่อเสียง

หมวดหมู่:สโมสรกีฬาที่ก่อตั้งในปี พ.ศ. 2513
หมวดหมู่:เอ็นบีเอ
หมวดหมู่:ทีมบาสเกตบอล
บอสตัน เซลติกส์

**บอสตัน เซลติกส์**เป็นทีมบาสเกตบอลในลีกเอ็นบีเอ ในเมืองบอสตัน รัฐแมสซาชูเซตส์ เล่นอยู่ในดิวิชั่นแอตแลนติกในคอนเฟอเรนส์ตะวันออก  บอสตัน เซลติกส์ เป็นทีมที่ได้แชมป์มากที่สุดคือ 17 สมัย ใช้สนามทีดีการ์เด้นเป็นสนามเหย้าร่วมกับทีมฮอกกี้น้ำแข็ง บอสตัน บรูนส์ ของลีกเอ็นเอชแอล ปัจจุบันบอสตันเซลติกส์เป็นเพียงหนึ่งในสองทีมที่ยังคงเล่นอยู่ในเมืองเดิมตั้งแต่ก่อตั้งทีม (อีกทีมคือ นิวยอร์ก นิกส์)

หมวดหมู่:สโมสรกีฬาที่ก่อตั้งในปี พ.ศ. 2489
หมวดหมู่:เอ็นบีเอ
หมวดหมู่:กีฬาในบอสตัน (รัฐแมสซาชูเซตส์)
หมวดหมู่:การควบรวมและเข้าซื้อกิจการในปี พ.ศ. 2568
เดนเวอร์ นักเก็ตส์

**เดนเวอร์ นักเก็ตส์** เป็นทีมบาสเกตบอลในลีกเอ็นบีเอ ในเมืองเดนเวอร์ รัฐโคโลราโด เล่นอยู่ในดิวิชั่นภาคตะวันตกเฉียงเหนือในคอนเฟอเรนส์ตะวันออก เริ่มแรกคือทีม *เดนเวอร์ รอกเก็ตส์* ซึ่งเล่นอยู่ในลีกเอบีเอ ต่อมาในปี ค.ศ. 1976 จึงเข้าร่วมลีกเอ็นบีเอ

หมวดหมู่:สโมสรกีฬาที่ก่อตั้งในปี พ.ศ. 2510
หมวดหมู่:เอ็นบีเอ
หมวดหมู่:ทีมบาสเกตบอล
ความกว้างของการกระจายขนาดเม็ดเลือดแดง

right|frame|เม็ดเลือดแดงของคน

**ความกว้างของการกระจายขนาดเม็ดเลือดแดง** (; RDW หรือ RCDW) เป็นการวัดความกว้างของการกระจายของขนาดเม็ดเลือดแดงโดยเป็นส่วนหนึ่งของการตรวจนับเม็ดเลือดอย่างสมบูรณ์ ขนาดเม็ดเลือดแดงปกติจะอยู่ที่ 6-8 μm ความผิดปกติบางอย่างอาจทำให้เกิดการเปลี่ยนแปลงของขนาดเม็ดเลือดแดงได้

ค่า RDW ที่สูง บ่งบอกว่าเกิดการเปลี่ยนแปลงของขนาดเม็ดเลือดแดงอย่างมาก ซึ่งค่าปกติของ RDW ในมนุษย์จะอยู่ที่ 11-15% ในภาวะการเกิดโรคโลหิตจางนั้น ผลการตรวจ RDW มักจะถูกนำมาแปลผลร่วมกับปริมาตรของเม็ดเลือดแดงโดยเฉลี่ย (MCV) เพื่อประเมินถึงสาเหตุของการเกิดโลหิตจาง การขาดวิตามินบี 12 นำไปสู่การเกิดโลหิตจางชนิดเม็ดเลือดขนาดใหญ่ (Macrocytic anemia) แต่ค่า RDW จะมีค่าปกติ แต่โลหิตจางจากการขาดธาตุเหล็กจะพบว่าขนาดเม็ดเลือดจะมีความแตกต่างกัน ดังนั้น ค่า RDW จึงสูงกว่าปกติ ส่วนโลหิตจางที่เกิดจากการขาดวิตามินบี 12 ร่วมกับการขาดธาตุเหล็กนั้น เราจะพบว่าเม็ดเลือดแดงขนาดเล็กและขนาดใหญ่ผสมกัน ดังนั้น ค่า RDW จึงมีค่าที่สูงขึ้น การเพิ่มขึ้นของ RDW ซึ่งแสดงให้เห็นว่าเม็ดเลือดแดงมี ขนาดไม่เท่ากันนั้น เรียกว่า ภาวะเม็ดเลือดแดงหลากขนาด (anisocytosis)

## การคำนวณ

คำว่า "ความกว้าง" ในการวัดความกว้างของการกระจายขนาดเม็ดเลือดแดงนั้นอาจนำไปสู่การเข้าใจผิดได้ เนื่องจากค่า RDW เป็นการวัดความเบี่ยงเบนของ "ปริมาตร" ของเม็ดเลือดแดง ไม่ใช่การวัดเส้นผ่านศูนย์กลางของเม็ดเลือดแดงโดยตรง อย่างไรก็ตาม ความกว้างในที่นี้หมายถึงความกว้างของการกระจายตัวของปริมาตรเม็ดเลือดแดงไม่ใช่ความกว้างของเซลล์ ดังนั้น การใช้คำนี้จึงเป็นคำที่ถูกต้อง

ความกว้างของการกระจายขนาดเม็ดเลือดแดงมีสูตรการคำนวณจาก

: RDW = (ค่าเบี่ยงเบนมาตรฐานของ MCV ÷ ค่าเฉลี่ยของ MCV) × 100'''. 

## ดูเพิ่ม
* ช่วงค่าอ้างอิงสำหรับการตรวจเลือด

## อ้างอิง

หมวดหมู่:การตรวจเลือด
ธรณสร กุมชพร

**ธรณสร กุมชพร** เดิมชื่อ **นัทธินันท์ กุมชพร** หรือ น้ำ เข้าวงการจากการประกวด มิสไทยแลนด์ยูนิเวิร์ส ปี พ.ศ. 2553 และได้รับรางวัลงามอย่างไทยมาครอง ต่อมาได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกในปี พ.ศ. 2554 คือ **บันไดดอกรัก** แสดงเป็นนางร้าย และมีผลงานมาเรื่อยๆ จนปี พ.ศ. 2555 ได้แสดงเป็นนางร้ายอีกครั้ง ในละคร มาหยารัศมี รับบทเป็น **เพ็ญประกาย** ซึ่งเรื่องนี้ทำให้เธอเป็นที่รู้จัก และทำให้เธอแจ้งเกิดในวงการบันเทิงอีกด้วย

## ประวัติ

**ธนวรสกร กุมชพร**  เกิดวันจันทร์ที่ 11 พฤศจิกายน พ.ศ. 2534 การศึกษาสหรัฐอเมริกา เป็นนักแสดงชาวไทย ปัจจุบันศึกษาอยู่นิเทศศาสตรบัณฑิต มหาวิทยาลัยอัญสัมชัญ เป็นบุตรบุญธรรมกับ แอนนา ชวนชื่น 

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### ละครสั้น
* 1 ธันวาคม พ.ศ. 2555 - ฟ้ามีตา ตอน นํ้าค้างยามเช้า รับบท น้ำค้าง
* 17 พฤษภาคม พ.ศ. 2557 - ฟ้ามีตา ตอน รัก(ไม่)ต้องฆ่า รับบท แพรว
* 1 พฤศจิกายน พ.ศ. 2557 - ฟ้ามีตา ตอน สวยศัลยกรรม รับบท อุ้ม
* 21 มีนาคม พ.ศ. 2558 - ฟ้ามีตา ตอน ร้อนตัว รับบท ผึ้ง
* 22 เมษายน พ.ศ. 2560 - ฟ้ามีตา ตอน คนหนังเหนียว รับบท ดาว

## รางวัลที่ได้รับ
* ตำแหน่งงามอย่างไทย ปี 2010 จากเวทีประกวด มิสไทยแลนด์ยูนิเวิร์ส

## อ้างอิง

## แหล่งข้อมูลอื่น
* 

หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:นางงามไทย
วงศ์ปลาแมว

**วงศ์ปลาแมว**, **วงศ์ปลากะตัก** หรือ **วงศ์ปลาหางไก่**  () เป็นวงศ์ปลากระดูกแข็ง ในอันดับ Clupeiformes อันเป็นอันดับเดียวกับวงศ์ปลาหลังเขียว (Clupeidae) ใช้ชื่อวงศ์ว่า Engraulidae

## ลักษณะ
มีรูปร่างโดยรวม คือ  รูปร่างเรียวยาวแบนข้าง จะงอยปากทู่ ตำแหน่งปากอยู่ด้านล่างและเฉียงขึ้น ไม่มีเส้นข้างลำตัว ท้องมีสันกระดูกแหลมคมคล้ายฟันเลื่อย  ในปากบางสกุลมีฟันขนาดเล็กแหลมคม  ว่ายน้ำเคลื่อนที่โดยใช้ครีบก้นที่ยาวต่อเป็นแผ่นเป็นหลัก ในบางสกุลหรือบางชนิดก้านครีบอกมักยื่นยาวเป็นเส้นคล้ายหนวดแมว อันเป็นที่มาของชื่อเรียก  ตามีลักษณะกลมใหญ่ อยู่บริเวณค่อนไปทางด้านหน้าของส่วนหัว

## พฤติกรรม
มีพฤติกรรมอยู่รวมกันเป็นฝูงใหญ่ อาศัยหากินโดยกินแพลงก์ตอนและสัตว์น้ำขนาดเล็กต่าง ๆ เป็นอาหาร คล้ายปลาในวงศ์ปลาหลังเขียว พบได้ทั้งน้ำจืด, น้ำกร่อย และทะเล และบางชนิดก็เป็นปลาน้ำกร่อย มีขนาดตั้งแต่ 2 เซนติเมตร จนถึง 40 เซนติเมตร

## ถิ่นที่อยู่
พบกระจายไปในทะเลทั่วโลก เป็นปลาเศรษฐกิจที่สำคัญอีกวงศ์หนึ่งของโลก มีความสำคัญในห่วงโซ่อาหารในทะเล เพราะใช้เป็นอาหารของปลาหรือสัตว์น้ำขนาดใหญ่กว่า เช่น โลมา หรือ ปลาฉลาม

## ในทางเศรษฐกิจ
ในทางเศรษฐกิจ ใช้แปรรูปเป็นอาหารต่าง ๆ ได้หลากหลาย ทั้งปลากระป๋อง, ปลาแห้ง หรือปลาป่น และในภูมิภาคเอเชียอาคเนย์ ปลาในวงศ์นี้เป็นที่รู้จักและนิยมกันดีในการทำน้ำปลา

## ชนิด
ปัจจุบัน พบแล้วกว่า 17 สกุล 144 ชนิด ในภาษาอังกฤษจะเรียกว่า "แอนโชวี" (anchovy) ขณะที่ในภาษาไทยจะเรียกรวม ๆ กันว่า "ปลากะตัก", "ปลาแมว", "ปลาหางไก่", "ปลาไส้ตัน" หรือ"ปลากล้วย" 

### ชนิดที่พบในไทย
ชนิดที่พบได้ในประเทศไทย อาทิ ปลาแมวเขี้ยวยาว (*Lycothrissa crocodilus*), ปลาแมว (*Setipinna melanochir*), ปลาหางไก่ (*Coilia macrognathus*) ซึ่ง 3 ชนิดนี้สามารถพบได้ในน้ำจืด และปลากะตัก ที่อยู่ในสกุล *[[Encrasicholina]]* และ*[[Stolephorus]]* ซึ่งเป็นปลาทะเลที่เป็นวัตถุดิบชั้นดีในการทำน้ำปลา เป็นต้น

## อ้างอิง

## แหล่งข้อมูลอื่น
*จาก Fishbase.org

หมวดหมู่:ปลาเศรษฐกิจ
หมวดหมู่:ปลาน้ำจืด
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:วงศ์ปลาแมว
แดน เชชท์มัน

thumb|200px|แดน เชชท์มัน
**แดน เชชท์มัน** (, ; เกิด 24 มกราคม พ.ศ. 2484 ในเทลอาวีฟ) เป็นศาสตราจารย์แห่งภาควิชาวัสดุศาสตร์ที่สถาบันเทคโนโลยีเทคเนียน-อิสราเอล, รองศาสตราจารย์แห่งห้องปฏิบัติการอาเมส กระทรวงพลังงานสหรัฐอเมริกา และศาสตราจารย์แห่งภาควิชาวัสดุศาสตร์ที่มหาวิทยาลัยไอโอวาสเตต เมื่อวันที่ 8 เมษายน พ.ศ. 2535 ขณะที่กำลังหยุดพักผ่อนที่สำนักงานมาตรฐานแห่งชาติของสหรัฐอเมริกาในกรุงวอชิงตัน ดี.ซี. แชคมันน์ค้นพบควอซีคริสตัล (quasicrystal) ซึ่งได้เปิดศาสตร์ใหม่แห่งคริสตัลที่มีคาบแบบกึ่งเป็นรอบ (quasiperiodic crystals) เขาได้รับรางวัลโนเบลสาขาเคมีประจำ พ.ศ. 2554 สำหรับ "การค้นพบควอซีคริสตัล"

## อ้างอิง

หมวดหมู่:นักฟิสิกส์ชาวยิว
หมวดหมู่:นักวิทยาศาสตร์ชาวอิสราเอล
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวอิสราเอลผู้ได้รับรางวัลโนเบล
หมวดหมู่:ชาวยิวอิสราเอล
หมวดหมู่:บุคคลจากเทลอาวีฟ
หมวดหมู่:บุคคลจากมหาวิทยาลัยไอโอวาสเตต
หมวดหมู่:บุคคลจากสถาบันเทคโนโลยีเทคเนียน-อิสราเอล
ควอซีคริสตัล

[thumb|แบบจำลองอะตอมของพื้นผิวควอซีคริสตัล[อะลูมิเนียม-พัลลาเดียม-แมงกานีส (Al-Pd-Mn) คล้ายกับรูปที่ 6 ในอ้างอิง]]
[thumb|ควอซีคริสตัลหลายเหลี่ย Ho-Mg-Zn ก่อตัวเป็น[ทรงสิบสองหน้า ที่เป็นคู่กับทรงยี่สิบหน้า]]
**ผลึกแบบกึ่งเป็นรอบ** () หรือเรียกสั้นว่า **ควอซีคริสตัล** หรือ **เควไซคริสตัล** () รูปแบบของแข็งกึ่งผลึกสามารถเติมช่องว่างทั้งหมดที่มีอย่างต่อเนื่องได้ แต่ขาดสมมาตรเคลื่อนที่ ขณะที่ผลึก ตามทฤษฎีข้อจำกัดทางผลึกวิทยา (crystallographic restriction theorem) คลาสสิก สามารถมีแกนหมุนได้เฉพาะสอง สาม สี่และหกรอบเท่านั้น รูปแบบการเลี้ยวเบนแบรก (Bragg diffraction) ของควอซีคริสตัลแสดงยอดแหลมด้วยระเบียบสมมาตรอื่น ๆ เช่น แกนหมุนห้าเท่า

เทสเซลเลชันไม่สม่ำเสมอ (aperiodic tiling) ถูกค้นพบโดยนักคณิตศาสตร์ในต้นคริสต์ทศวรรษ 1960 และ อีกราวยี่สิบปีให้หลัง ถูกพบว่าประยุกต์ใช้กับการศึกษาควอซีคริสตัล การค้นพบรูปแบบไม่สม่ำเสมอเหล่านี้ในธรรมชาติได้ก่อให้เกิดการเปลี่ยนแปลงกระบวนทัศน์ในสาขาวิทยาผลิกศาสตร์ ควอซีคริสตัลเคยถูกศึกษาและสังเกตก่อนหน้านี้ แต่ยังไม่ได้รับความสนใจเพื่อประโยชน์ในมุมมองทั่วไปเกี่ยวกับโครงสร้างอะตอมของสสารกระทั่งคริสต์ทศวรรษ 1980

อธิบายโดยสังเขป การจัดเรียงตัวจะไม่เป็นรอบหากขาดสมมาตรเคลื่อนที่ หมายความว่าสำเนาเคลื่อนที่จะไม่มีทางเหมือนกับของเดิมทั้งหมด นิยามทางคณิตศาสตร์อย่างละเอียดว่า จะไม่มีสมมาตรเคลื่อนที่ในทิศทางอิสระเชิงเส้นมากกว่า *n* -1 โดยที่ *n* เป็นมิติของช่องว่างที่เติม นั่นคือ เทสเซลเลชันสามมิติที่แสดงเป็นควอซีคริสตัลอาจมีสมมาตรเคลื่อนที่ในสองมิติ ความสามารถในการเลี้ยวเบนมาจากการมีอยู่ของส่วนย่อยจำนวนมากอย่างไม่จำกัด โดยมีระยะห่างเท่ากัน ซึ่งเป็นคุณสมบัติที่อธิบายคร่าว ๆ ได้ว่า ระเบียบพิสัยยาว (long-range order) ในทางการทดลอง ความไม่สม่ำเสมอนี้เปิดเผยในสมมาตรไม่ปกติของรูปแบบการเลี้ยวเบน นั่นคือ สมมาตรของการจัดเป็นระเบียบมากกว่าสอง สาม สี่หรือหก รายงานการพบสิ่งที่ภายหลังรู้จักกันว่าควอซีคริสตัลอย่างเป็นทางการครั้งแรกทำโดยแดน เชชท์มัน และเพื่อนร่วมงานใน ค.ศ. 1984 เชชท์มันน์ได้รับรางวัลโนเบลสาขาเคมีประจำ ค.ศ. 2011 จากการค้นพบของเขา

นับตั้งแต่การค้นพบของเชชท์มันครั้งแรกใน ค.ศ. 1984 มีรายงานควอซีคริสตัลหลายร้อยชนิดและยืนยันแล้ว โดยไม่ต้องสงสัย ควอซีคริสตัลไม่เป็นของแข็งแบบเฉพาะ (unique form) ของของแข็งอีกต่อไป พวกมันมีอยู่ทั่วไปในอัลลอย โลหะหลายชนิดและพอลิเมอร์บางชนิด ควอซีคริสตัลพบส่วนใหญ่ในอัลลอยอะลูมิเนียม (Al-Li-Cu, Al-Mn-Si, Al-Ni-Co, Al-Pd-Mn, Al-Cu-Fe, Al-Cu-V เป็นต้น) แต่ที่มีองค์ประกอบอื่นก็เป็นที่รู้เช่นกัน (Cd-Yb, Ti-Zr-Ni, Zn-Mg-Ho, Zn-Mg-Sc, In-Ag-Yb, Pd-U-Si เป็นต้น)

## อ้างอิง

## แหล่งข้อมูลอื่น
*A Partial Bibliography of Literature on Quasicrystals (1996–2008).
*BBC webpage showing pictures of Quasicrystals
*What is... a Quasicrystal?, *[[Notices of the AMS]]* 2006, Volume 53, Number 8
*Gateways towards quasicrystals: a short history by P. Kramer
*Quasicrystals: an introduction by R. Lifshitz
*Quasicrystals: an introduction by S. Weber
*Steinhardt's proposal 
*Quasicrystal Research – Documentary 2011 on the research of the University of Stuttgart
*
*"Indiana Steinhardt and the Quest for Quasicrystals  – A Conversation with Paul Steinhardt" , *Ideas Roadshow*, 2016
*

หมวดหมู่:ผลิกศาสตร์
หมวดหมู่:ฟิสิกส์สสารควบแน่น
ปลากะตักใหญ่

**ปลากะตักใหญ่** หรือ **ปลากะตักควาย** () เป็นปลาทะเลขนาดเล็กชนิดหนึ่ง มีชื่อวิทยาศาสตร์ว่า *Stolephorus indicus* ในวงศ์ปลากะตัก (Engraulidae)

มีลำตัวยาวเรียวด้านข้างแบน ท้องเป็นสันคม เกล็ดบริเวณหน้าครีบท้องแข็งเป็นหนาม หัวโต จะงอยปากสั้น ปากกว้างและเฉียงขึ้นข้างบน ครีบหลังและครีบก้นมีขนาดใกล้เคียงกัน ครีบหางลึกเป็นแฉก ครีบหูและครีบท้องมีขนาดเล็ก มีแถบสีขาวคาดที่ข้างลำตัวและมีจะงอยปากใหญ่กว่าปลากะตักชนิดอื่น ๆ ไม่มีเส้นดำบนด้านหลังระหว่างหัวถึงครีบหลัง ลำตัวเป็นสีเทาโปร่งแสง

มีพฤติกรรมอยู่รวมเป็นฝูงใหญ่ หากินตามผิวน้ำ โดยมีความยาวเต็มที่ไม่เกิน 10 เซนติเมตร กินอาหารขนาดเล็ก จำพวก แพลงก์ตอน, เคยหรือสัตว์น้ำขนาดเล็กต่าง ๆ 

พบกระจายพันธุ์ทั่วไปในทะเลที่ห่างจากชายฝั่งประมาณ 0.5-1.5 ไมล์ทะเล สามารถเข้าไปหากินถึงในแหล่งน้ำกร่อย เช่น ปากแม่น้ำได้ ในภูมิภาคเอเชียใต้และเอเชียตะวันออกเฉียงใต้ ในน่านน้ำไทยพบได้ทั้งอ่าวไทยและทะเลอันดามัน นอกจากนั้นแล้วยังพบได้ไกลถึงชายฝั่งของแอฟริกาใต้, ทะเลแดง, อ่าวเปอร์เซีย, ซามัว, ตาฮิติ, มาดากัสการ์, ทะเลจีนตะวันออก และออสเตรเลีย

มีความสำคัญทางเศรษฐกิจ ในแง่ของการทำเป็นน้ำปลา, ปลาแห้ง, ปลาป่น และแกงกะหรี่ ในอินเดีย

ปลากะตักใหญ่ ยังมีชื่อเรียกอื่น ๆ อีก เช่น "ปลามะลิ", "ปลากล้วย" หรือ "ปลาไส้ตัน"

## อ้างอิง

## แหล่งข้อมูลอื่น
*รูปและข้อมูลจาก Fishabse.org

หมวดหมู่:วงศ์ปลาแมว
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาแอฟริกา
หมวดหมู่:ปลาที่พบในประเทศจีน
หมวดหมู่:ปลาที่พบในประเทศออสเตรเลีย
พอล อัลเลน

**พอล การ์ดเนอร์ อัลเลน** (; 21 มกราคม ค.ศ. 1953 – 15 ตุลาคม ค.ศ. 2018) เป็นทั้งนักธุรกิจ, นักลงทุน, นักพัฒนาอสังหาริมทรัพย์ และนักการกุศลชาวอเมริกัน เขาเป็นผู้ร่วมก่อตั้งไมโครซอฟท์ร่วมกับบิล เกตส์ เขายังเป็นบุคคลที่ร่ำรวยที่สุดลำดับที่ 57 ตามการจัดอันดับความมั่งคั่งที่มูลค่าทรัพย์สินสุทธิ 13 พันล้านดอลลาร์สหรัฐใน ค.ศ. 2011 เขาเป็นทั้งผู้ก่อตั้ง และเป็นประธานของวัลแคน อิงค์ เขายังมีพอร์ตการลงทุนหลายพันล้านดอลลาร์ ที่รวมถึงบริษัทเอฟรี และกิสต์, การถือครองอสังหาริมทรัพย์ รวมถึงหุ้นเทคโนโลยี, บันเทิง และบริษัทสื่ออื่นๆ อัลเลนยังเป็นเจ้าของสองทีมกีฬาอาชีพ ซึ่งได้แก่ ซีแอตเทิล ซีฮอว์ค ของเอ็นเอฟแอล (NFL) และพอร์ตแลนด์ เทรลเบลเซอร์ส ของเอ็นบีเอ (NBA) รวมถึงเป็นเจ้าของส่วนหนึ่งของทีมสโมสรฟุตบอลซีแอตเทิล ซาวเดอร์ ที่เข้าร่วมแข่งขันรายการเมเจอร์ลีกซอกเกอร์ (MLS) ใน ค.ศ. 2009

## อ้างอิง

## หนังสืออ่านเพิ่ม
* Rich, Laura, ''The accidental zillionaire: demystifying Paul Allen'', Hoboken, N.J. : John Wiley & Sons, 2003. ISBN 0471234915

## แหล่งข้อมูลอื่น
* Paul Allen official home page
* 
* Paul Allen  entry from The Oregon Encyclopedia
* Paul Allen  at THOCP.net
* Business profile at *[[Forbes]]*

หมวดหมู่:นักธุรกิจคอมพิวเตอร์ชาวอเมริกัน
หมวดหมู่:นักลงทุนชาวอเมริกัน
หมวดหมู่:นักการกุศลชาวอเมริกัน
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:มหาเศรษฐีชาวอเมริกัน
หมวดหมู่:ผู้ที่เป็นโรคมะเร็ง
หมวดหมู่:ผู้สัญญาว่าจะให้
หมวดหมู่:นักธุรกิจซอฟต์แวร์
หมวดหมู่:เจ้าของทีมฟุตบอลในเมเจอร์ลีกซอกเกอร์
ดานอนเนชันส์คัพ

**ดาน่อนเนชันส์คัพ** () เป็นการแข่งขันฟุตบอลระหว่างประเทศ ในระดับเยาวชนอายุระหว่าง 10 - 12 ปี จาก 40 ประเทศทั่วโลก ริเริ่มโดยกลุ่มบริษัทดาน่อน และได้รับการสนับสนุนโดยซีเนดีน ซีดานในการเป็นแบรนด์แอมบาสเดอร์

การแข่งขันจะมีการคัดเลือกตัวแทนของจากแต่ละประเทศทั่วโลกทุกทวีป จากนั้นจะนำผู้ชนะเลิศของแต่ละประเทศมาแข่งขันในรอบสุดท้ายจำนวน 40 ประเทศ โดยในรอบแรกจะเป็นการแข่งแบบแบ่งกลุ่มจำนวน 8 กลุ่มกลุ่มละ 5 ทีม แข่งขันแบบพบกันหมดนำเอาอันดับหนึ่งและสองของกลุ่มเข้าแข่งขันในรอบต่อไปซึ่งเป็นแบบแพ้คัดออก เพื่อหาทีมชนะเลิศเพียงทีมเดียว

ในแต่ละปีมีเยาวชนเข้าร่วมการแข่งขันรวมทุกประเทศไม่ต่ำกว่า 2.5 ล้านคน

## ทีมชนะเลิศ

## อ้างอิง

## แหล่งข้อมูลอื่น
* เว็บไซต์ทางการ
* ดาน่อนคัพและดาน่อนเนชันส์คัพ - ''rsssf.com''

หมวดหมู่:การแข่งขันฟุตบอลระหว่างประเทศ
หมวดหมู่:การแข่งขันฟุตบอลนานาชาติที่ประเทศฝรั่งเศสเป็นเจ้าภาพ
แมกซิมิเลียน คอลบี

thumb|200px|อนุสาวรีย์ของคอลบีแห่งแรก ตั้งอยู่ในโปแลนด์

**แมกซิมิเลียน มาเรีย คอลบี** (, 8 มกราคม ค.ศ. 1894 – 14 สิงหาคม ค.ศ. 1941) หรือ **มักซือมีเลียน มาเรีย กอลแบ** () เป็นบาทหลวงโรมันคาทอลิกและไฟรเออร์คณะฟรันซิสกันคอนเวนชวล (Conventual Franciscan) ชาวโปแลนด์ ผู้อาสาตายแทนคนแปลกหน้าที่ชื่อว่า ฟรานซิส กาโยนิเชค ซึ่งเป็นเชลยในค่ายกักกันเอาชวิทซ์ในประเทศโปแลนด์ใต้อาณัติเยอรมนีระหว่างสงครามโลกครั้งที่สอง

เขาได้รับการประกาศเป็นนักบุญและมรณสักขีแห่งเมตตาธรรมเมื่อวันที่ 10 ตุลาคม ค.ศ. 1982 โดยสมเด็จพระสันตะปาปาจอห์น ปอลที่ 2 เป็นนักบุญองค์อุปถัมภ์ผู้ติดยาเสพติด นักโทษการเมือง ครอบครัว สื่อสารมวลชน นักโทษ และขบวนการสนับสนุนชีวิต สมเด็จพระสันตะปาปาจอห์น ปอลที่ 2 ยังทรงประกาศว่าเขาเป็น "นักบุญองค์อุปถัมภ์ศตวรรษอันยุ่งยากของเรา"

## เอาชวิทซ์
ระหว่างสงครามโลกครั้งที่สอง เขาจัดหาที่พักให้แก่ผู้ลี้ภัยจากเกรเทอร์โปแลนด์ ซึ่งรวมถึงชาวยิว 2,000 คนที่เขาซ่อนไว้จากการเบียดเบียน (persecution) ของพวกนาซีในอารามของเขาในแญปอกาลานุฟ

วันที่ 17 กุมภาพันธ์ ค.ศ. 1941 เขาถูกเกสตาโปของเยอรมนีจับกุมและขังที่เรือนจำปาเวียก เมื่อวันที่ 28 พฤษภาคม เขาถูกโอนไปยังเอาชวิทซ์ เป็นนักโทษหมายเลข 16670
 
ปลายเดือนกรกฎาคม ค.ศ. 1941 มีนักโทษสามคนหายไปจากค่าย ทำให้เฮาพท์สทุร์มฟือแรร์ของเอสเอส (ยศเทียบเท่าร้อยเอก) คาร์ล ฟรีทซช์ รองผู้บัญชาการค่าย เลือกชาย 10 คนมาอดอาหารจนตายในบังเกอร์ใต้ดินเพื่อขัดขวางมิให้มีความพยายามหลบหนีอีก เมื่อฟรันชีแชก กายอฟญิตแชก หนึ่งในชายที่ถูกเลือก ร้องมาว่า "ภรรยาผม! ลูกผม!" คอลบีได้อาสาถูกเลือกแทนเขา
 
ในห้องขังอดอาหารนั้น เขาทำพิธีมิสซาทุกวันนานเท่าที่เขาสามารถทำได้และทำพิธีศีลมหาสนิทแก่นักโทษอย่างลับ ๆ ระหว่างวัน ขนมปังที่ให้แก่นักโทษนั้นไม่ได้ใส่เชื้อฟูและสามารถใช้ในพิธีศีลมหาสนิทได้ ทหารยามที่มีใจสงสารมอบสิ่งของจำเป็นแก่เขา ซึ่งรวมถึงไวน์ ซึ่งเขาสามารถใช้ได้

เขานำนักโทษทั้งหลายร้องเพลงและอธิษฐาน ตลอดจนให้กำลังใจโดยบอกพวกเขาว่าจะอีกไม่นานจะได้ไปอยู่กับพระนางมารีย์พรหมจารีบนสวรรค์ แต่ละครั้งที่ทหารยามมาตรวจดูเขา จะพบว่าเขากำลังยืนหรือคุกเข่าอยู่กลางห้องขังและมองอย่างสงบไปยังทุกคนที่เข้ามา หลังจากการอดน้ำและอดอาหารมาสองสัปดาห์ มีเพียงคอลบีเท่านั้นที่ยังรอดชีวิต ทหารยามต้องการให้บังเกอร์ว่างเปล่า ดังนั้นจึงจัดการฉีดกรดคาร์บอลิกให้คอลบีถึงแก่มรณกรรม บางคนที่อยู่ในเหตุการณ์นั้นกล่าวว่า เขายกแขนซ้ายขึ้นและรอคอยการฉีดอย่างสงบ ร่างของเขาถูกเผาในวันที่ 15 สิงหาคม ตรงกับวันฉลองแม่พระรับเกียรติยกขึ้นสวรรค์

## อ้างอิง

หมวดหมู่:นักบุญคณะฟรันซิสกัน
หมวดหมู่:นักบุญในคริสต์ศตวรรษที่ 20
หมวดหมู่:บาทหลวงชาวโปแลนด์
หมวดหมู่:นักบุญชาวโปแลนด์
หมวดหมู่:ผู้ถูกประหารชีวิตด้วยยาพิษ
หมวดหมู่:มรณสักขีคาทอลิก
หมวดหมู่:บุคคลจากจังหวัดวุช
หมวดหมู่:ชาวโปแลนด์ที่ถูกประหารชีวิตที่ค่ายกักกันเอาชวิทซ์
รายพระนามและชื่อศตวรรษิกชนไทย

ระบบสถิติทางการทะเบียนของกรมการปกครอง กระทรวงมหาดไทย ระบุว่า ในเดือนพฤศจิกายน พ.ศ. 2568 ผู้มีสัญชาติไทยและมีชื่ออยู่ในทะเบียนบ้านที่มีอายุตั้งแต่ 100 ปีขึ้นไป (ศตวรรษิกชน) มีชีวิตอยู่ทั้งสิ้น 46,242 คน โดยรายนามต่อไปนี้เป็นเพียงบางส่วนเท่านั้น

## ศตวรรษิกชนไทยที่ยังมีชีวิตอยู่ในปัจจุบัน
ในส่วนนี้จะเป็นรายชื่อรายพระนามและชื่อศตวรษิกชนไทยที่ยังมีชีวิตอยู่ในปัจจุบัน (เรียงลำดับตามอายุ)

## ศตวรรษิกชนไทยที่มีอายุ 100 ปีขึ้นไป 100 ลำดับแรก
ในส่วนนี้จะเป็นรายพระนามและชื่อศตวรรษิกชนไทยที่มีอายุ 100 ปีขึ้นไป 100 ลำดับแรก (เรียงลำดับตามอายุ)

 อายุมากที่สุด
 ยังมีชีวิตอยู่

## ศตวรรษิกชนไทยที่มีอายุ 100 ปีขึ้นไป ลำดับที่ 101 เป็นต้นไป
ในส่วนนี้จะเป็นรายพระนามและชื่อศตวรรษิกชนไทยที่มีอายุ 100 ปีขึ้นไป ลำดับที่ 101 เป็นต้นไป (เรียงลําดับตามอายุ)

 ยังมีชีวิตอยู่

## อ้างอิง

## แหล่งข้อมูลอื่น
* ศูนย์ศตวรรษิกชน มหาวิทยาลัยมหิดล
วงศ์ปลาดุกทะเล

**วงศ์ปลาดุกทะเล** () เป็นวงศ์ปลากระดูกแข็ง ในอันดับปลาหนัง (Siluriformes) ใช้ชื่อวงศ์ว่า Plotosidae (/โพล-โต-ซิ-ดี/)

มีลักษณะสำคัญคือ  มีหนวด 4 คู่ คือ หนวดที่บริเวณมุมปากทั้งปากบนและปากล่าง และที่คาง ครีบหลังมีเงี่ยงเป็นฟันเลื่อย ไม่มีครีบไขมัน ครีบหลัง ครีบหางและครีบก้นยาวติดต่อกัน  โดยที่ส่วนคอดหางเป็นต้นไปเรียวเล็กลงทำให้แลดูคล้ายปลาไหล อันเป็นที่มาของชื่อเรียกในภาษาอังกฤษ

เป็นปลาทะเล ที่มักอาศัยอยู่ใกล้ชายฝั่ง ตามแนวปะการังหรือกอสาหร่าย โดยมีพบเข้าไปอยู่ในแหล่งน้ำกร่อยหรือน้ำจืดด้วย เช่น ปากแม่น้ำ หรือป่าชายเลน ในวัยเล็กมักอาศัยอยู่รวมกันเป็นฝูง หากินในเวลากลางคืน

พบกระจายพันธุ์อยู่ทั่วไปในทะเลแถบมหาสมุทรแปซิฟิกและอินเดีย ตั้งแต่ทะเลญี่ปุ่น จนถึงฟิจิ, ปาปัวนิวกินีและโอเชียเนีย มีทั้งหมด 35 ชนิด ใน 10 สกุล (ดูในตาราง) สำหรับในประเทศไทยพบเป็นชนิดที่สำคัญ 2 ชนิด คือ  ปลาดุกทะเลลาย (*Plotosus lineatus*) และปลาดุกทะเลยักษ์ (*P. canius*) ซึ่งนิยมตกเป็นเกมกีฬา, เลี้ยงเป็นปลาสวยงาม และบริโภคกันเป็นอาหาร ซึ่งในปลาดุกทะเลยักษ์นั้น ถือเป็นชนิดที่ใหญ่ที่สุดในวงศ์นี้ โดยยาวได้ถึง 1.5 เมตร มีน้ำหนักหนักได้ถึงเกือบ 10 กิโลกรัม และในชนิดปลาดุกทะเลลายมีรายงานว่าที่เงี่ยงแข็งนั้นมีพิษร้ายแรงถึงขนาดแทงมนุษย์เสียชีวิตได้

ปลาในวงศ์นี้ นอกจากใช้ชื่อว่า "ปลาดุกทะเล" หรือ "ปลาปิ่นแก้ว" แล้วยังมีชื่อเรียกอื่น ๆ เช่น "สามแก้ว" หรือ "เป็ดแก้ว" เป็นต้น

## อ้างอิง

## แหล่งข้อมูลอื่น
*รูปและข้อมูล จาก Fishbase.org 

หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:วงศ์ปลาดุกทะเล
ปลาดุกทะเล

**ปลาดุกทะเล** หรือ **ปลาปิ่นแก้ว**  เป็นปลาหนังที่อยู่ในสกุล *Plotosus* (/พโล-โต-ซัส/) ในวงศ์ปลาดุกทะเล (Plotosidae)

ลำตัวปกคลุมด้วยเมือกลื่น รูปร่างเรียวยาวด้านข้างแบน ส่วนหัวแบนลงมีหนวด 4 คู่ อยู่ที่บริเวณรูจมูก 1 คู่, ริมฝีปาก 1 คู่ และใต้คาง 2 คู่  ครีบหลังอันที่สอง ครีบก้นและครีบหางติดต่อกันครีบหลังและครีบอกมีก้านครีบแข็งซึ่งมีลักษณะเป็นหยักคล้ายฟันเลื่อย ขนาดใหญ่แข็งแรง ส่วนหัวใหญ่ ส่วนท้ายลำตัวเรียวเล็กลง

เป็นปลาที่อาศัยอยู่ตามชายทะเล เช่น แนวปะการัง รวมถึงปากแม่น้ำ หรือป่าชายเลน หรือพื้นที่ ๆ มีสภาพเป็นโคลน โดยจะฝังตัวอยู่ เมื่อยังเป็นปลาขนาดเล็กจะรวมตัวกันเป็นฝูง ในบางชนิดจะมีพฤติกรรมรวมตัวกันเป็นลูกกลมคล้ายลูกบอลประมาณ 100 ตัว อาศัยและหากินอยู่ตามแนวปะการังซึ่งเป็นน้ำใส โดยชนิดที่ใหญ่ที่สุดยาวได้ถึง 150 เซนติเมตร (59 นิ้ว) 

เป็นปลาที่มีพิษร้ายแรง โดยพิษจะอยู่บริเวณก้านครีบแข็งบริเวณครีบหลังและครีบอก ที่สามารถแทงทะลุเนื้อเข้าไปได้หากสัมผัสโดนสร้างความเจ็บปวดให้กับผู้ถูกแทงเป็นอันมาก บางครั้งอาจถึงขั้นเสียชีวิตได้ ซึ่งผู้ที่จะจับโดยเฉพาะนำมาบริโภคเป็นอาหารต้องใช้ความชำนาญพอตัว 

พบกระจายพันธุ์ในมหาสมุทรอินเดีย, แปซิฟิกตะวันตก จนถึงนิวกินี 

## การจำแนก
* *[[Plotosus abbreviatus]]* Boulenger, 1895
* *[[Plotosus canius]]* Hamilton, 1822 (ปลาดุกทะเลยักษ์)
* *[[Plotosus fisadoha]]* Ng & Sparks, 2002
* *[[Plotosus japonicus]]* Yoshino & Kishimoto, 2008
* *[[Plotosus limbatus]]* Valenciennes, 1840 
* *[[Plotosus lineatus]]* (Thunberg, 1787) (ปลาดุกทะเลลาย)
* *[[Plotosus nhatrangensis]]* Prokofiev, 2008
* *[[Plotosus nkunga]]* Gomon & Taylor, 1982 
* *[[Plotosus papuensis]]* Weber, 1910 

## อ้างอิง

## แหล่งข้อมูลอื่น